הספריה המרכזית ע"ש אליאס סוראסקי
מנהלת הספרייה: גב' חוה ריפן

שעות פעילות הספריה:
ימים א-ה                         09:00-21:00
ימי שישי וערבי חגים      09:00-12:30

שעות קיץ  
יום א-ה                            09:00-19:00 
יום ו                                 09:00-12:30

טלפון: 6408745-03
כתובת אתר הבית  http://www.tau.ac.il/cenlib

שירותי הספריה נפסקים רבע שעה לפני סגירת הספריה. 
הודעות על שינויים בשעות הפעילות,מתפרסמות באתר הבית ובאמצעות שילוט בספריה .

תאור הספריה
הספריה ע"ש אליאס סוראסקי משרתת את הפקולטות למדעי הרוח והאמנויות. באוסף הספריה כמליון ומאתים אלף כותרים וכ-שלושת אלפים כתבי עת. הספריה מנויה על עשרות מאגרי מידע וכתבי עת אלקטרוניים בתחומי הרוח והאמנויות. כמו כן בספריה מערכת תדפיסים אלקטרונית, שכוללת מאמרים ופרקים מספרים שנסרקו לצרכי לימוד בלבד. הגישה למערכת התדפיסים אפשרית ממחשבי הספריה בלבד.
איתור כל סוגי החומר בספריה מתבצע באמצעות הקטלוג הממוחשב "אלף". הקטלוג נגיש מכל מחשב ברחבי הקמפוס, כמו גם מהמחשב הביתי באמצעות האינטרנט.
 http://132.66.58.6:4500/ALEPH/ENG/TAU/AAC/AAC/START

אוספים מיוחדים
אוסף אברהם הורודיש לתולדות הספר
אוסף הרברט כהן לספרים נדירים
אוסף מרגוליס לספרות ולתרבות יידיש
אוסף יעקב פיטלוביץ בנושא אתיופיה
אוסף אסף שמחוני להסטוריה צבאית
אוסף יפה לספרות ילדים
אוסף ספרים בחתימת המחבר
אוסף וינר לחקר השואה והפשיזם (פתוח להשאלה)

*פרטים נוספים  ושעות פתיחה באתר הבית של הספריה
אולם קריאה כתבי עת ומיקרופורם
ממוקם בקומת היציע של הספריה ומרוכזים בו כתבי העת השוטפים בעברית ובשפות זרות.
כמו כן ניתן למצוא כאן את כל העתונות היומית בעברית מראשיתה  ומספר עתונים יומיים מהעולם, בדפוס ובזיעור.
שעות פתיחה:
אוסף המיקרופורם
 ימים א,ג-ה  09:00-17:00
יום ב'            09:00-20:00
יום ו'             סגור 
אולם עתונות שוטפת
ימים א'-ה'    09:00-20:00 
יום ו'             09:00-12:30

הספריה הלימודית (ספרים שמורים)
ממוקמת בבנין נפרד בסמוך לספרית סוראסקי בקומה השלישית של בנין גרוס. משרתת בעיקר תלמידי תואר ראשון וכוללת ספרים שהם קריאת חובה לקורסים השונים במגוון נושאים ובמספר עותקים רב.
ניתן לשאול עד שני ספרים לתקופה מוגבלת של עד 3 ימים.
 פרטים נוספים על נוהלי השאלה ניתן לקבל בספריה ובטלפון: 6407850.   

מאגרי מידע
בספריה עומדות לרשות הקוראים תחנות עבודה לחיפושים במאגרי מידע עדכניים על גבי תקליטורים, ומאגרי מידע מקוונים בתחומי מדעי הרוח והאמנויות, באמצעותם ניתן לקבל ביבליוגרפיות מעודכנות ומאמרים בטקסט מלא. אל חלק מהמאגרים קיימת גישה מהמחשב הביתי (לתלמידי תואר שני ומעלה).
השימוש במאגרי המידע השונים הוא חינם לסטודנטים וסגל האוניברסיטה.

הדרכות
בשבוע הראשון שלפני תחילת הלימודים  ובשבועות הראשונים בתחילת הסמסטר מקיימת הספריה הדרכות בסיסיות חובה לתלמידים החדשים. ההדרכה באמצעות לומדה אינטראטיבית כוללת שימוש בתוכנת "אלף" והתמצאות בספריה. ההדרכה מתקימת בחדר ההדרכה של הספריה. הזמנה תשלח לבתי התלמידים.

במהלך שנת הלימודים ניתנות הדרכות אישיות וקבוצתיות לשימוש במשאבי הספריה. יש לעקוב אחר הפרסומים בלוחות המודעות של החוגים והספריה.
כמו כן ניתן להעזר בדפי מידע והדרכה הנמצאים  במחלקת היעץ ובאולמות הקריאה. 

השאלת ספרים בספריה היא אישית בלבד עם הצגת כרטיס סטודנט או כרטיס סגל. משך זמן ההשאלה נקבע בהתאם לסוג החומר ובהתאם למעמד הקורא.
סטודנטים לתואר ראשון
7 ספרים ממוחשבים  לחודש
7 ספרים לא ממוחשבים  לחודש

סטודנטים לתואר שני
10 ספרים ממוחשבים  לחודש
10 ספרים לא ממוחשבים  לחודש

סגל אקדמי, כולל סגל זוטר
20 ספרים ממוחשבים עד 3 חודשים
20 ספרים לא ממוחשבים עד 3 חודשים

סגל מנהלי
7 ספרים ממוחשבים
7 ספרים לא ממוחשבים

·	קוראים המאחרים בהחזרת ספרים יחויבו בקנס.
·	אין השאלת כתבי עת, מילונים ,אנציקלופדיות וספרי יעץ נוספים.
·	סטודנטים לכל התארים רשאים לשאול לשעתיים (לצילום מחוץ לספריה) ספרים שלא ניתנים להשאלה.
·	זכויות ההשאלה של קורא יחסמו במקרים הבאים: איחור בהחזרת ספרים, חוב לספריה ואי החזרת ספרים מוזמנים.

הארכת השאלה:
·	לרשות הקוראים מופעל מענה קולי להארכות ולבירור מצב הזמנות טל' 6426211.
24 שעות ביממה.
·	בפקס  6409598
·	באמצעות קטלוג "אלף" 
Services  http://132.66.58.6:4500/ALEPH/eng/TAU/AAC/AAC/BOR?#Library 
·	באמצעות תוכנת LIBAGENT     http://www.libagent.org

השאלה בין ספריתית
שירות המאפשר לקוראים להזמין, תמורת תשלום, ספרים וצילומים מאוספי ספריות אחרות בארץ ובעולם.

צילומים
מכונות צילום נמצאות בחדר הצילום שבקומת המרתף של הספריה וכן בקומות. כרטיסי צילום ניתן לרכוש בחדר הצילום.